Беркиеманхочо, шена юххера жимо кор схьадиллира, цу корах ара а кхевдин, шегара пакет охьаерзийна, цу чуьра ахча чуластийра. ХIаваэхь хьийзаш, мохо хьалий-охьий идош, меллаша лаьтта охьаэгаш дара къорза ахча. ЦIеххьана стиглахь кхозуш хилла дола беркиема сихонца къилбехьа дIатилира. Цунна тIаьхьатасайелча санна, яхъелла ахчанийн шуьйра аса яра. Бухарчу адамашна, дуьххьарлера бес-бесара кехаташ лаьтта охьакхаьчча хиира хуьлушдерг хIун ду. Цигахь хилларг тIаккха! Маьхьарий детташ беркиеман дIадаханчу агIора дIахьаьвдира уьш, охьаэгаш долу ахчанаш а гулдеш.